Държавен вестник, бр. 75, 2013 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  75
§ 375. В чл. 663 думите „В затворени га-
ражи за повече от пет МПС“ се заменят с 
„В гаражите“.
§ 376. Член 664 се изменя така:
„Чл. 664. Когато затворен гараж в строеж 
от клас по функционална пожарна опасност 
Ф1.1, Ф1.2, Ф2, Ф3, Ф4 и Ф5.2 е предназначен 
и за паркиране на МПС с автомобилна газова 
уредба, се проектират зони за МПС с газови 
уредби. Зоните се осигуряват с газсигнали-
заторна система, която включва аварийна 
вентилационна инсталация при достигане на 
не повече от 10 % от стойността на ДЕГ на 
възможната експлозивоопасна смес.“
§ 377. В § 1 от допълнителната разпоредба 
се създават т. 11 – 23:
„11. „Преместваеми обекти с гъвкаво 
покритие“ са преместваеми увеселителни 
обекти и преместваеми обекти за търговски 
и други обслужващи дейности по смисъла на 
чл. 56 ЗУТ (предназначени за циркове, пред-
ставления, заседания, празненства, спортни 
дейности и др.), които имат меко покривало 
и се поставят върху площ, по-голяма от 75 
m2. Към преместваемите обекти с гъвкаво 
покритие не се отнасят палатките за къмпинг 
или за санитарни цели.
12. „Димоуплътнени врати“ са врати с раз-
стояние между вратата и касата най-много 2 
mm и между вратата и пода най-много 4 mm 
или димозащитни врати с класификация за 
пропускане на дим sa или sm съгласно БДС 
EN 13501-2.
13. „Димен участък“ е пространството, 
заключено между горната повърхност на 
димния резервоар и проекцията върху пода 
на вертикалните прегради, обособяващи 
димния резервоар.
14. „Безпрозоречно помещение“ е поме-
щение със стенно прозоречно или покривно 
остъкление с площ, по-малка от 5 % от площта 
на пода, или с дълбочина на помещението 
повече от 30 m, измерена от прозоречните 
отвори.
15. „Площадков водопровод“ е външен 
водопровод, предназначен за провеждане на 
необходимите водни количества за пожарога-
сене или за съвместно провеждане на водните 
количества за пожарогасене и на водните 
количества за питейно-битови и/или произ-
водствени нужди на територията на частен, 
държавен или общински имот.
16. „Експлозивна атмосфера“ е смес с 
въздух при атмосферни условия на запалими 
вещества под формата на газ, пара, прах или 
летящи частици, която след възпламеняване 
поддържа разпространението на горенето.
17. „Потенциално експлозивна атмосфера“ е 
атмосферата, която може да стане експлозив-
на вследствие на местни и експлоатационни 
условия.
18. „Горим прах“ са фино отделени твърди 
частици, 500 μm или по-малки по номинален 
размер, които могат да бъдат суспендирани 
във въздуха, могат да се утаяват в атмосферата 
под въздействие на собствената си тежест и 
да горят или тлеят и могат да оформят екс-
плозивни смеси с въздуха при атмосферно 
налягане и нормална температура.
19. „Летящи частици“ са твърди частици, 
включително нишки, по-големи от 500 μm 
по номинален размер, които могат да се 
суспендират във въздуха и да се утаяват от 
атмосферата под въздействие на собствената 
си тежест.
20. „Долна експлозивна граница“ е концен-
трация във въздуха при атмосферни условия 
на запалими вещества под формата на газ, 
пара, прах или летящи частици, под която не 
се образува експлозивна атмосфера.
21. „Експлозивоопасни вещества“ са газо-
ве, пари, прахове или летящи частици, които 
могат да образуват експлозивна атмосфера.
22. „Високостелажен склад“ е склад, в който 
последното стелажно ниво е разположено на 
височина над 5,5 m от пода или височината 
на складиране е по-голяма от 7 m.
23. „Навес“ е съоръжение, което отговаря 
най-малко на едно от следните условия:
а) най-малко три страни са отворени, като 
площта им е не по-малка от две трети от 
общата площ на външните стени, или
б) две от срещуположните външни стени 
са отворени, като площта им е не по-малка 
от една втора от общата площ на външните 
стени и разстоянието между тях е не по-го-
лямо от 70 m, или
в) две от съседните му стени са изцяло 
отворени, като разстоянието от тях до срещу-
положните им външни стени е не по-голямо 
от 30 m.“
§ 378. В преходните и заключителните 
разпоредби се правят следните изменения:
1. В § 2 думите „чл. 167в, ал. 2“ се заменят 
с „чл. 91б, ал. 6“.
2. Параграф 3 се изменя така:
„§ 3. Директорът на ГДПБЗН – МВР оп-
ределя със заповед правилата за работа на 
експертния съвет по чл. 7.“
3. В § 6 съкращението „ГДПБС“ се заменя 
с „ГДПБЗН“, а думите „министъра на регио-
налното  развитие и благоустройството“  се 
заменят с „министъра на инвестиционното 
проектиране“.
§ 379. Приложение № 1 към чл. 3, ал. 1 се 
изменя така: